
                        GRAD ZAGREB

GRADSKA ČETVRT TREŠNJEVKA - SJEVER

                     Vijeće Mjesnog odbora 

                                Pongračevo

KLASA: 026-02/21-002/1670
URBROJ: 251-06-11-1606-21-3

Zagreb, 11. listopada 2021.



Z A P I S N I K
sa  6. sjednice Vijeća Mjesnog odbora Pongračevo, održane 11. listopada 2021.u 17.30 sati, u prostorijama Mjesnog odbora Pongračevo, Opatijski trg 10. 
Prisutni članovi Vijeća: Lana Belinić, Teodor Ostojić, Mila Vlajo, Marijana Horvat, Bruno Orešković, Oto Čaleta, Vedran Đidara
Zainteresirani građani: Vlasta Marijan

Predsjednica Vijeća Mjesnog odbora Pongračevo Lana Belinić otvara sjednicu i pozdravlja sve prisutne. Utvrđuje da je na sjednici prisutno 7 članova od ukupno 7 članova Vijeća, te konstatira da su ispunjeni svi uvjeti za raspravljanje i odlučivanje.

Predsjednica daje na raspravu prijedlog zapisnika s 5. sjednice. 

Predsjednica daje na glasovanje zapisnik s 5. sjednice koji je  prihvaćen JEDNOGLASNO.

Predsjednica predlaže sljedeći 

DNEVNI RED

1. Prijedlog zaključka o akcijama za Plan komunalnih aktivnosti Vijeća gradske četvrti Trešnjevka-sjever za 2022. Godinu

2. Prijedlozi zaključaka za povremeno korištenje prostora Mjesne samouprave Pongračevo  

3. Prijedlog zaključka o postavljanju prometnog ogledala na križanju Vitezićeve ulice i Premanturske ulice 

4. Prijedlog zaključka o uspostavljanju pješačkog prijelaza na križanju  Vitezićeve ulice i Premanturske ulice

5. Aktualna problematika Mjesnog odbora Pongračevo

6. Pitanja, prijedlozi i obavijesti
            koji je prihvaćen  JEDNOGLASNO
Ad 1. Prijedlog zaključka o akcijama za Plan komunalnih aktivnosti Vijeća gradske četvrti Trešnjevka-sjever za 2022. godinu
Predsjednica usmeno informira prisutne o predmetu rasprave i odlučivanja. Otvara raspravu. U raspravi sudjeluju svi članovi vijeća. Predsjednica zaključuje raspravu. 
Vijeće Mjesnog odbora Pongračevo JEDNOGLASNO je donijelo 
Z A K LJ U Č A K

JAVNOPROMETNE POVRŠINE I OBJEKTI

- uređivanje kolnika i nogostupa

1. postavljanje uzdignutog pješačkog prijelaza i propisno označavanje pješačkog prijelaza na Baštijanovoj ulici kod Malog doma prema Selskoj ulici,
2. uređenje prilaza za osobe s invaliditetom/biciklističkog prilaza Remizi sa sjevera,
3. ucrtavanje horizontalnih oznaka na kolniku u svrhu zajedničkog prometovanja biciklista i motornih vozila (tzv. sharrows) u Baštijanovoj ulici,
4. spuštanje rubnjaka na području mjesnog odbora te prilagodba osobama s invaliditetom na sljedećim lokacijama:

 - Ulica Dragojle Jarnević - križanje s Ulicom Višnje Stahuljak

 - Ulica Matka Baštijana
 - Vitezićeva ulica,
5. Učkina ulica - preasfaltiranje i uređenje nogostupa,
6. Lošinjska ulica - rekonstrukcija kompletne ulice od Selske ulice do Fallerovog šetališta, obnova asfalta, uređenje nogostupa, uređenje parkirališnih mjesta, obnova zelenila, javna rasvjeta,
7. komisijski očevid radi uspostavljanja najboljih mjera smirivanja motornog prometa na području Vitezićeve ulice, Ulice Matka Mandića, Lošinjske ulice i okolnih ulica istočno i zapadno od Vitezićeve ulice,
8. komisijski očevid radi uvođenja jednosmjernih ulica te uređenja nogostupa u ulicama istočno i zapadno od Vitezićeve ulice, 

9. uređenje Remize - kompletna rekonstrukcija platoa uključujući prostor ispred i oko zgrada te uređenje Trga na okretištu,
 - prostor ispred stambenih nebodera na Remizi i uz tramvajsku prugu, južna strana kč. 3352, kao i zapadna strana kč. 6705/2, te južni dio kč. 6844/33 (trg sa satom) devastiran je i neuređen. Potrebna je detaljna rekonstrukcija i preuređenje podloge, ozelenjavanje površina i postavljanje novih žardinjera, te temeljito čišćenje prostora na južnoj strani kč. 3352 (daske, palete, kante, gajbe alkoholnih pića i slično),
10. Fallerovo šetalište 35 - preasfaltiranje oko nebodera,
11. Šenkovečka ulica - preasfaltiranje.
IGRALIŠTA I ZELENE POVRŠINE

- uređivanje dječjih igrališta

1. uređenje Parka Kate Šoljić: uređivanje podloge i stazica u parku, uklanjanje postojećih metalnih podloga (rešetki) radi čestih ozljeda djece i postavljanje novih, primjerenih korisnicima parka, zamjena postojećih koševa za otpad, zamjena česmi za vodu (ukupno dvije), postavljanje dodatnih dječjih sprava, uvrstiti čišćenje i pranje parka u redovno održavanje radi činjenice da je park iznimno frekventan, obnova zelenila posebice travnatih površina,
2. čišćenje i uređenje zelene površine na lokaciji Veprinačka ulica - Mošćenička ulica  k.č. 3413, uređenje, odvoz smeća. Uređenje lokacije i prenamjena u dječje igralište, 

3. popravak ograde na sportskom terenu s istočne strane Fallerovog šetalista te postavljanje novih mrežica za košarkaške koševe, k.č. 3263/1 k.o. Trešnjevka. Postojeća ograda predstavlja opasnost za korisnike igrališta jer su metalni dijelovi potrošeni i ograda je potrgana na više mjesta. Mrežica na koševima nema te tražimo postavljanje novih
- sadnja drvoreda,
1. sadnja stabala na križanju ulica Lošinjska i Labinska,
2. sadnja stabala s istočne strane Fallerovog šetališta, na zelenoj površini prema parkiralištu uz potok od Remize do početka sportskog terena (malo nakon križanja ulica Lošinjska i Labinska).
PROSTORI MJESNE SAMOUPRAVE

- sanacija fasade na zgradi Mjesnog odbora  Pongračevo, Opatijski trg 10

Ad 2. Prijedlozi zaključka za povremeno korištenje prostora mjesnog odbora Pongračevo

Predsjednica usmeno informira prisutne o predmetu rasprave i odlučivanja. Otvara raspravu. U raspravi sudjeluju svi članovi mjesnog odbora. Predsjednica zaključuje raspravu. 
Vijeće Mjesnog odbora Pongračevo JEDNOGLASNO je donijelo

Z A K LJ U Č A K

1. KLAPI „DIŠPET“ iz Zagreba, OIB 92014037503, Rudeška cesta 246, koje zastupa Lovorka Sršen, odobrava se povremeno korištenje prostora u objektu Mjesne samouprave Pongračevo, Zagreb, Opatijski trg 10, u prostoru male dvorane, u terminu srijedom od 19.00 do 21.30 teče od 11. listopada 2021. godine do 30. rujna  2022. godine.

2. Prostor iz točke 1. ovog Zaključka, koristit će KLAPA „DIŠPET“, bez naknade.

3. KLAPA „DIŠPET“  obvezuje se postupati s pažnjom dobrog gospodara u korištenju prostora.

4. O povremenom korištenju prostora iz točke 1. ovog Zaključka, Gradski ured za mjesnu samoupravu izdati će Odobrenje o korištenju, a u skladu s ovim Zaključkom.

Z A K L J U Č A K

1. DOMU ZA STARIJE I NEMOĆNE OSOBE TREŠNJEVKA – Projekt gerontološkog centra iz Zagreba, OIB 67939296499,  Trg Slavoljuba Penkale 1, koju zastupa Antonija Baković Curkovečki, odobrava se dodatni termin za korištenje prostora u objektu Mjesne samouprave Pongračevo, Zagreb, Opatijski trg 10, velike dvorane u prizemlju u vremenu od 9.30 do 11.00 sati srijedom i  ponedjeljkom u vremenu od 10.00 do 13.00 sati i teče od 1. studenog 2021. godine do 30. rujna 2022. godine.
2. Prostor iz točke 1. ovog Zaključka, koristit će DOM ZA STARIJE I NEMOĆNE OSOBE TREŠNJEVKA – Projekt gerontološkog centra, bez naknade.

3. DOM ZA STARIJE I NEMOĆNE OSOBE TREŠNJEVKA – Projekt gerontološkog centra obvezuje se postupati s pažnjom dobrog gospodara u korištenju prostora.

4. O povremenom korištenju prostora iz točke 1. ovog Zaključka, Gradski ured za mjesnu samoupravu izdati će Odobrenje o korištenju, a u skladu s ovim Zaključkom.

Z A K L J U Č A K

1. SDP-Socijaldemokratskoj partiji iz Zagreba, OIB 02010978731, koju zastupa Mirjana Šimac, odobrava se povremeno korištenje prostora u objektu Mjesne samouprave Pongračevo, Zagreb, Opatijski trg 10, male dvorane 1. kat desno, u terminu svaki petak u vremenu od 19.00 do 21.30 sati i teče od 1. studenog 2021. godine do 30. rujna 2022. godine.

2. Prostor iz točke 1. ovog Zaključka, koristit će SDP - Socijaldemokratska partija, bez naknade.

3. SDP -Socijaldemokratska partija obvezuje se postupati s pažnjom dobrog gospodara u korištenju prostora.

4. O povremenom korištenju prostora iz točke 1. ovog Zaključka, Gradski ured za mjesnu samoupravu izdati će Odobrenje o korištenju, a u skladu s ovim Zaključkom.

Z A K L J U Č A K

1. Političkoj stranci MILAN BANDIĆ 365 – stranka rada i solidarnosti iz Zagreba, OIB 72454645041, Praška 2, koju zastupa Vjekoslava Bach, odobrava se povremeno korištenje prostora u objektu Mjesne samouprave Pongračevo, Zagreb, Opatijski trg 10, male dvorane na katu desno, u terminu prvi petak u mjesecu u vremenu od 17.00 do 19.00 sati i teče od 1. studenog 2021. godine do 30. rujna 2022. godine.
2. Prostor iz točke 1. ovog Zaključka, koristit će MILAN BANDIĆ 365 – stranka rada i solidarnosti, bez naknade.

3. MILAN BANDIĆ 365 – stranka rada i solidarnosti obvezuje se postupati s pažnjom dobrog gospodara u korištenju prostora.

4. O povremenom korištenju prostora iz točke 1. ovog Zaključka, Gradski ured za mjesnu samoupravu izdati će Odobrenje o korištenju, a u skladu s ovim Zaključkom.

Ad 3. Prijedlog zaključka o postavljanju prometnog ogledala na križanju Vitezićeve ulice i Premanturske ulice
Predsjednica usmeno informira prisutne o predmetu rasprave i odlučivanja. Otvara raspravu. U raspravi sudjeluju svi članovi mjesnog odbora. Predsjednica zaključuje raspravu. 
Vijeće Mjesnog odbora Pongračevo JEDNOGLASNO je donijelo

Z A K LJ U Č A K

Vijeće Mjesnog odbora Pongračevo traži postavljanje prometnog ogledala na križanju Vitezićeve ulice i Premanturske ulice.

OBRAZLOŽENJE

Križanje je nepregledno radi parkiranih automobila u Vitezićevoj ulici.
Ad 4. Prijedlog zaključka o uspostavljanju pješačkog prijelaza na križanju  Vitezićeve ulice i Premanturske ulice
Predsjednica usmeno informira prisutne o predmetu rasprave i odlučivanja. Otvara raspravu. U raspravi sudjeluju svi članovi mjesnog odbora. Predsjednica zaključuje raspravu. 
Vijeće Mjesnog odbora Pongračevo JEDNOGLASNO je donijelo

Z A K LJ U Č A K

Vijeće Mjesnog odbora Pongračevo traži uspostavljanje pješačkog prijelaza na križanju  Vitezićeve ulice i Premanturske ulice.
Ad 5.  Aktualna problematika Mjesnog odbora Pongračevo
Članovi Vijeća su razgovarali o aktualnim temama vezanim uz probleme na području mjesnog odbora. Zaključuju da kućni red oko korištenja prostorija mjesnog odbora još nije finaliziran ali će biti do iduće sjednice.

Ad 6. Pitanja, prijedlozi, obavijesti

Budući da nema više pitanja, predsjednica Vijeća zaključuje sjednicu.
Sjednica je završila u 19.00 sati.
                                                                                                                       Predsjednica

                                                                                                               Vijeća Mjesnog odbora

                                                                                                                        Pongračevo

                                                                                                                        Lana Belinić, v. r.
